Η μελέτη του Π.Σ.Ε. "Πλούτος-Φτώχεια-Οικολογία: η σχέση τους": μια ορθόδοξη προσέγγιση
Creators: name: Μαυρίδου, Θεοδώρα Ιωάννη
Publisher: name: Aristotle University of Thessaloniki
Year: 2013
Subjects: subject: Πλούτος
subject: Φτώχεια
subject: οικολογία
subject: ΠΣΕ (Παγκόσμιο Συμβούλιο Εκκλησιών)
subject: Οικουμενικός Πατριάρχης Βαρθολομαίος
subject: Wealth
subject: Poverty
subject: Ecology
subject: FOS: Biological sciences
subject: JPIC
subject: AGAPE
subject: DOV
subject: WCC (World Council of Churches)

description: Η σημερινή εποχή χαρακτηρίζεται από φαινόμενα και καταστάσεις που προκαλούν κοσμογονικές αλλαγές στις κοινωνίες που δραστηριοποιούμαστε. Τα φαινόμενα αυτά θεωρούμε ότι είναι: 1. η Παγκοσμιοποίηση, 2. η αλλαγή του περιβάλλοντος και η καταστροφή του και 3. η αλλαγή των γεωπολιτικών και γεωστρατηγικών καταστάσεων. Στα πλαίσια της νέας τάξης πραγμάτων, καθίσταται απαραίτητος ο στόχος για δημιουργική ένταξη και παρέμβαση σε ένα πολυπολιτισμικό και συνεχώς μεταβαλλόμενο περιβάλλον, όπου οι θρησκείες οφείλουν να παίξουν σημαντικό και πρωταγωνιστικό ρόλο στην προσπάθεια καθοδήγησης των λαών για την επ’ ωφελεία τους ένταξη σε μια σύγχρονη δημοκρατική, πλουραλιστική και ανοιχτή κοινωνία, που συνάμα θα είναι ανεκτική στο ξένο, στο διαφορετικό. Η παρούσα διπλωματική εργασία, της οποίας θέμα ήταν «Η μελέτη του Π.Σ.Ε. "Πλούτος-Φτώχεια-Οικολογία: η σχέση τους". Μια Ορθόδοξη προσέγγιση», αποτελείται από τρία κεφάλαια, στο καθένα εκ των οποίων με κατανοητό και μεστό τρόπο, ξετυλίγεται επιστημονικά κάθε επί μέρους ζήτημα. Αρχικά επιδιώχθηκε μια δομημένη χρονολογικά και τεκμηριωμένη ιστορικά επισκόπηση των προγραμμάτων του Π.Σ.Ε., τα οποία είχαν ως θεματολογία τους τη δικαιοσύνη, την ειρήνη, την καταπολέμηση της οικονομικής εξαθλίωσης, την καταπολέμηση και υπέρβαση της βίας αλλά και την προάσπιση των ανθρωπίνων δικαιωμάτων. Χρονολογικά αναλύονται τα τρία προγράμματα με τη σειρά που αναφέρονται: 1. JPIC, 2. AGAPE και 3. DOV. Τα τρία αυτά προγράμματα συνδέονται άρρηκτα μεταξύ τους, καθώς το DOV αποτελεί την επίκαιρη έκφραση του JPIC, αλλά και η εποχή κατά την οποία συντάχθηκε το κείμενο του AGAPE, ανήκε στα χρονικά πλαίσια του DOV. Εν συνεχεία επιχειρήθηκε μία αναφορά στα κοινωνικά προβλήματα που εκδηλώνονται και φυσικά συνδέονται άρρηκτα με το αντικείμενο της εργασίας. Σε τούτο το σημείο γίνεται διεξοδική ανάλυση της σχέσης ατομικής ιδιοκτησίας και προκαλούμενης κοινωνικής αδικίας, όσο και μεταξύ των δράσεων, οι οποίες μπορούν να αναληφθούν ώστε να ανατραπεί η υφιστάμενη κατάσταση. Όπως είναι φυσικό ήταν απαραίτητη η αναφορά στις τοποθετήσεις και δράσεις του Π.Σ.Ε. και της Ορθοδόξου Ανατολικής Εκκλησίας για τη φτώχεια, τον πλούτο και τη συνέχεια του προγράμματος AGAPE. Πλούσιο εργαλείο μελέτης αποτέλεσε το έργο του Dr. Rogate R. Mshana, «Poverty, Wealth and Ecology: The Impact of Economic Globalization», αλλά και η θέση των Πατέρων μας για την κατάχρηση της ιδιοκτησίας και του πλούτου. Τέλος έγινε προσπάθεια να δοθεί βαρύτητα στην οικολογία υπό την ευρεία αλλά και υπό τη στενή έννοια, δηλαδή τη σύνδεση της φύσης με τον άνθρωπο ως δημιουργήματα του Θεού. Ένα από τα πιο σύγχρονα θέματα με τα οποία ασχολήθηκε το Π.Σ.Ε. ήταν το Νοέμβριο του 2010 στη Βουδαπέστη με θέμα συζήτησης «Φτώχεια, Πλούτος και Οικολογία στην Ευρώπη» αλλά και εν συνεχεία το Μάιο του 2011 στο Κίνγκστον της Τζαμάικα για «Τη Φροντίδα της Δημιουργίας και την Κλιματική Δικαιοσύνη και τα Ανθρώπινα Δικαιώματα». Θεωρήθηκε επιτακτική και η αναφορά στη στάση του Οικουμενικού Πατριαρχείου, που τήρησε σε περιβαλλοντικά θέματα, ιδιαιτέρως και πρωτίστως λόγω της ευαισθητοποίησης και δραστηριοποίησης του «Πράσινου» Πατριάρχη Βαρθολομαίου, οι ενέργειες του οποίου αποτελούν σταθμό για τη ριζική αντιμετώπιση της σύγχρονης οικολογικής κρίσης.
description: This era is characterized by conditions and parameters that cause, deep upheavals in our societies. These conditions are namely: 1. the globalization, 2. the gradual climate change and its destruction and 3. the change of the global geopolitical, economic and social situation. This new order raises the necessity to aim for creative integration and intervention in a multicultural and changing social environment, where religions must play a leading role in people’s personal beneficial integration into a modern democratic, pluralistic and constantly changing multicultural society yet tolerant to the stranger, the «other». The content of this thesis, titled: «The study of the WCC "Wealth-Poverty-Environment: their relationship". An Orthodox approach», consists of three chapters. Each one of them unfolds all raising issues in an understandable and meaningful way. In the beginning, a chronologically structured and documented historical overview of all the WCC programs was formed, which refer to justice, peace, the fight against economic misery, the fighting and overcoming of violence and the protection of human rights. The programs in chronological order are: 1. JPIC, 2. AGAPE and 3. DOV. Those three programs are inextricably linked, as the DOV program is the modern expression of JPIC but also the AGAPE program was created during DOV. The second chapter refers to social problems which are directly related to the object of work. In this point there is a thorough analysis of the relation between personal property and caused social injustice and the acts we can concentrate on, in order to offset the current situation. It was also necessary to refer to attitudes and actions of the WCC and the Orthodox Eastern Church on poverty, wealth and the continuity and expansion of the program AGAPE. A useful and valuable tool in the subject was the study of Dr. Rogate R. Mshana, «Poverty, Wealth and Ecology: The Impact of Economic Globalization» and the position of our Fathers for owning and reprehensible misuse of wealth. In the third chapter importance was given to ecology in the broader sense, but also in a narrower, i.e. the connection between nature and man, as they are both creations of God. One of the most contemporary issues dealt with the WCC, was in November 2010 in Budapest which focused on «Poverty, Wealth and Ecology in Europe» and in May 2011 in Kingston Jamaica for «Care Creation and Climate Justice and Human Rights». It was also considered imperative a reference to the attitude of the Ecumenical Patriarchate, which has complied with environmental issues, particularly the ecological awareness and activity of the «Green» Patriarch Bartholomew, whose actions constituted a milestone for the radical treatment of contemporary ecological crisis.